text: lakarbejde
  
  publiceret: 2021-09-21 09:51:40+02:00
  Lakarbejde er en teknik, der udnytter lak til beskyttelse og dekoration af genstande. Den er særlig udbredt i Østasien, hvor den sirupsagtige saft fra laktræet, ofte farvet, påføres genstanden (af fx træ, papir eller fletværk) i mange lag, der enkeltvis tørres og slibes, før næste lag lægges på. Derefter kan der dekoreres med bemaling, udskæring eller indlægning af andre materialer.